อดีต ส.จ.ปืนโหดอัพยาบ้าคว้าลูกซองยิงญาติดับ แค้นหาว่าลักเครื่องมือช่าง
อดีตส.จ.ปืนโหดอัพยาบ้าคว้าปืนลูกซองยาวยิงญาติหนุ่มบ้านเดียวกันดับคาบ้านพัก แค้นหาว่าลักเครื่องมือช่าง-ท้าชกต่อย ก่อนยืนรอมอบตัวตำรวจจึงแจ้งข้อหา ฆ่าผู้อื่นโดยเจตนาเมื่อเวลา 16.30 น. วันที่ 22 ก.ค.63 ร.ต.อ.วรวิทย์ ซุยลา รองสว.สอบสวน สภ.ห้วยหลวง ได้รับแจ้งเหตุมีผู้ถูกยิงเสียชีวิต ที่บ้านเลขที่ 77/1 หมู่ 3 บ้านนาแอง ต.นิคมสงเคราะห์ อ.เมืองอุดรธานี จึงพร้อมด้วย พ.ต.ท.เพชรรัตน์ ศรีเมือง รองผกก.สอบสวน หน.สภ.ย่อยห้วยหลวง นำกำลังตำรวจประสานแพทย์เวร รพ.ศูนย์อุดรธานี อาสากู้ภัยส่งเสริมธรรม รุดไปตรวจสอบที่เกิดเหตุเป็นบ้านสองชั้นครึ่งปูนครึ่งไม้ พบศพนายปริวรรต แก้วมุงคุณ อายุ 29 ปี นอนหงายจมกองเลือดอยู่หน้าประตูบ้าน สภาพศพสวมเสื้อเชิ้ตลายสก็อต ทับด้วยเสื้อคลุมสีดำ กางเกงยีนส์ พบปลอกกระสุนปืนลูกซองเบอร์ 12 สีขาวตกห่างจากศพประมาณ 5 เมตร ตำรวจจึงเก็บไว้เป็นหลักฐาน จากการชันสูตรถูกยิงบริเวณสะโพกขวาด้านหลัง กระสุนลูกปรายเข้าเต็มร่าง ส่วนผู้ก่อเหตุทราบชื่อภายหลังคือ นายทัศนัย อ่อนคำ อายุ 42 ปี อยู่บ้านเลขที่ 102 หมู่ 3 บ้านนาแอง ต.นิคมสงเคราะห์ จ.อุดรธานี อดีตสมาชิกสภาจังหวัดอุดรธานี ปี 2551-2555 หลังก่อเหตุได้ถือปืนลูกซองยาวไปมอบตัวกับผู้ใหญ่บ้านนาแอง ว่าก่อเหตุยิงคนตาย ร.ต.อ.วิชัย มิตรราช รอง สวป.สภ.ย่อยห้วยหลวง จึงเข้าควบคุมตัวไปโรงพัก เพื่อทำการสอบสวนนายปิยะณัฐ์ แก้วมงคุณ อายุ 37 ปี พี่ชายผู้ตายให้การว่า ผู้ตายเป็นช่างแอร์ ช่างไฟ ช่วงนี้ไม่มีงาน จึงมาซ่อมเล้าไก่ เพื่อเลี้ยงไก่ ก่อนเกิดเหตุประมาณ 30 นาที ผู้ตายได้มาขอเงินแม่ 100 บาท ไปซื้ออุปกรณ์มาซ่อมเล้าไก่ แต่แม่ไม่มีเงินให้ ขณะตนและแม่กำลังนอนดูทีวีอยู่ในบ้าน ก็ได้ยินเสียงคล้ายประทัดดังอยู่หน้าบ้าน แต่ไม่ได้สนใจ ต่อมาประมาณ 5 นาที ได้ยินเสียงคนร้องโอยๆ ด้วยความเจ็บปวดอยู่หน้าบ้าน จึงออกมาดูก็พบว่าน้องชายถูกยิงนอนตะแคงจมกองเลือด แต่ไม่เห็นคนยิง จึงโทรศัพท์แจ้ง 1669 เพื่อช่วยนำตัวน้องส่งโรงพยาบาล แต่ก็สายไปและน้องชายก็เสียชีวิต ก่อนที่รถกู้ชีพจะมาถึงรู้สึกเสียใจมากที่มือปืนซึ่งเป็นญาติห่างๆ ทำเกินไป และเป็นคนบ้านเดียวกันด้วย บ้านก็อยู่ห่างกันไปแค่ 4 หลังคาเรือน และมือปืนยังเคยเดินไปมาหาสู่ กินสุกกินดิบกันที่บ้านตนเองเป็นประจำ ไม่จองเวร ปล่อยให้เป็นเรื่องของกฎหมายบ้านเมือง และรับกรรมในสิ่งที่มือปืนได้ก่อเอาไว้จากการสอบสวนนายทัศนัย ผู้ต้องหา ให้การรับสารภาพว่า ใช้อาวุธปืนลูกซองยิงนายปริวรรต ซึ่งเป็นญาติและเพื่อนบ้านจริง เพราะก่อนเกิดเหตุ เช้าวันนี้ผู้ตายเดินไปด่าท้าต่อยตีกับตนถึงหน้าบ้าน และยังกล่าวหาว่าตนไปลักเครื่องมือช่าง ซึ่งตนเองก็ปฏิเสธว่าไม่ได้ลัก สายวันเดียวกัน จึงเดินไปหาผู้ตายที่บ้าน ซึ่งอยู่กันประมาณ 4 หลังคาเรือน เพื่อถามผู้ตายว่า ทำไมไปด่า และกล่าวหาว่าตนไปลักเครื่องมือช่าง ทั้งที่ตนไม่ได้ลักและไม่รู้เรื่อง แต่ผู้ตายกลับด่าทอและจะทำร้ายตน ตนจึงกลับไปบ้านรอบที่สองตนเดินมาเพื่อเคลียร์ปัญหา แต่ผู้ตายไม่สนใจ แถมยังด่าและจะทำร้ายตนเหมือนเดิม ตนจึงกลับไปบ้าน กระทั่งรอบที่ 3 ตนได้เสพยาบ้าครึ่งเม็ดที่เพื่อนรุ่นน้องนำมาให้ที่บ้าน ก่อนแบกปืนลูกซองของพ่อไปหาผู้ตายที่บ้าน เพื่อเคลียร์ปัญหาคาใจ แต่ผู้ตายไม่กลัวกลับท้าทายให้ยิง ตนจึงจ่อยิงผู้ตาย 1 นัด จนผู้ตายล้มลงต่อหน้า ก่อนแบกปืนไปมอบตัวกับผู้ใหญ่บ้านที่บ้าน และถูกตำรวจมาควบคุมตัวพร้อมของกลางอาวุธปืน ตำรวจจึงแจ้งข้อหา ฆ่าผู้อื่นโดยเจตนา ควบคุมตัวไว้ดำเนินคดีตามกฎหมายต่อไป
อดีตส.จ.ปืนโหดอัพยาบ้าคว้าปืนลูกซองยาวยิงญาติหนุ่มบ้านเดียวกันดับคาบ้านพัก แค้นหาว่าลักเครื่องมือช่าง-ท้าชกต่อย ก่อนยืนรอมอบตัว ตำรวจจึงแจ้งข้อหา ฆ่าผู้อื่นโดยเจตนา 
ยิงคนตาย,ยิงญาติ,อดีตสจ.ปืนโหด,ลูกซอง,แค้น,ข่าวอุดรธานี,ข่าวทั่วไป